CELEX: 62007CA0092
Language: et
Date: 2010-04-29 00:00:00
Title: Kohtuasi C-92/07: Euroopa Kohtu (teine koda) 29. aprilli 2010 . aasta otsus — Euroopa Komisjon versus Madalmaade Kuningriik (EMÜ-Türgi assotsiatsioonileping — Standstill- ja mittediskrimineerimiseeskirjad — Elamisloa taotlemise ja pikendamise eest lõivude maksmise kohustus — Maksmisele kuuluvate lõivude proportsionaalsus — Võrdlus liidu kodanike poolt maksmisele kuuluvate lõivudega — Assotsiatsioonilepingu artikkel 9 — Lisaprotokolli artikli 41 lõige 1 — Assotsiatsiooninõukogu otsuse nr 1/80 artikli 10 lõige 1 ja artikkel 13)

19.6.2010   
            
            
               ET
            
            
               Euroopa Liidu Teataja
            
            
               C 161/2
            
         
      Euroopa Kohtu (teine koda) 29. aprilli 2010. aasta otsus — Euroopa Komisjon versus Madalmaade Kuningriik
      (Kohtuasi C-92/07) (1)
      
      (EMÜ-Türgi assotsiatsioonileping - Standstill- ja mittediskrimineerimiseeskirjad - Elamisloa taotlemise ja pikendamise eest lõivude maksmise kohustus - Maksmisele kuuluvate lõivude proportsionaalsus - Võrdlus liidu kodanike poolt maksmisele kuuluvate lõivudega - Assotsiatsioonilepingu artikkel 9 - Lisaprotokolli artikli 41 lõige 1 - Assotsiatsiooninõukogu otsuse nr 1/80 artikli 10 lõige 1 ja artikkel 13)
      (2010/C 161/02)
      Kohtumenetluse keel: hollandi
      
         Pooled
      
      
         Hageja: Euroopa Komisjon (esindajad: P.J. Kuijper ja S. Boelaert)
      
         Kostja: Madalmaade Kuningriik (esindaja: H. G. Sevenster ja C. Wissels ning M. de Grave)
      
         Kostja toetuseks menetlusse astuja: Saksamaa Liitvabariik (esindajad: M. Lumma ja J. Möller)
      
         Ese
      
      Liikmesriigi kohustuste rikkumine — 12. septembril 1963. aastal Ankaras allkirjastatud lepingu assotsiatsiooni loomiseks Euroopa Majandusühenduse ja Türgi vahel, mille nõukogu on sõlminud ühenduse nimel 23. detsembri 1963. aasta otsusega nr 64/732/EMÜ (EÜT 1964, 217, lk 3685; ELT eriväljaanne 11/11, lk 10) artikli 9, lisaprotokolli, mille ühenduse nimel on heaks kiitnud ja kinnitanud nõukogu 19. detsembri 1972. aasta määrusega (EMÜ) nr 2760/72 (EÜT L 293, lk 1; ELT eriväljaanne 11/11, lk 41) artikli 41 ja 19. septembri 1980. aasta otsuse nr 1/80 Euroopa Ühenduse ja Türgi vahelise assotsiatsiooni arengu kohta artikli 10 lõike 1 ja artikli 13 rikkumine — Elamislubadega seonduvad diskrimineerivad lõivud
      
         Resolutsioon
      
      
                  1.
               
               
                  Kuna Madalmaade Kuningriik on kehtestanud ja säilitanud elamislubade väljastamise eeskirjad, mis näevad ette ebaproportsionaalsed lõivud võrreldes nendega, mis on kehtestatud liikmesriikide kodanike suhtes samalaadsete dokumentide väljastamise eest, ning kuna ta kohaldab neid eeskirju Türgi kodanike suhtes, kellel on Madalmaades elamisõigus vastavalt:
                  
                              —
                           
                           
                              assotsiatsioonilepingule Euroopa Majandusühenduse ja Türgi vahel, millele kirjutasid 12. septembril 1963 Ankaras alla ühelt poolt Türgi Vabariik ning teiselt poolt EMÜ liikmesriigid ja ühendus ning mis sõlmiti, kiideti heaks ja kinnitati ühenduse nimel nõukogu 23. detsembri 1963. aasta otsusega 64/732/EMÜ,
                           
                        
                              —
                           
                           
                              23. novembril 1970 Brüsselis allkirjastatud lisaprotokollile, mis sõlmiti, kiideti heaks ja kinnitati ühenduse nimel nõukogu 19. detsembri 1972. aasta määrusega (EMÜ) nr 2760/72, ning
                           
                        
                              —
                           
                           
                              otsusele nr 1/80, mille võttis 19. septembril 1980. aastal vastu assotsiatsiooninõukogu, mis loodi assotsiatsioonilepinguga ja mis koosneb ühelt poolt liikmesriikide valitsuste, Euroopa Liidu Nõukogu ja Euroopa Ühenduste Komisjoni liikmetest ning teiselt poolt Türgi valitsuse liikmetest,
                           
                        siis on Madalmaade Kuningriik rikkunud temale assotsiatsioonilepingu artiklist 9, lisaprotokolli artiklist 41 ning otsuse nr 1/80 artikli 10 lõikest 1 ja artiklist 13 tulenevaid kohustusi.
               
            
                  2.
               
               
                  Mõista kohtukulud välja Madalmaade Kuningriigilt. Jätta Saksamaa Liitvabariigi kohtukulud tema enda kanda.
               
            
         (1)  ELT C 95, 28.4.2007.